ब्यूटीफिकेशन लैंडस्केपिंग पर किया खर्च, नहीं सुधर पाए हालात
}स्ट्रे डॉग्स के लिए पिछली बार बजट में नहीं रखा था प्रावधान
}स्ट्रीट लाइट्स पर किया गया एक करोड़ के करीब खर्च
}सड़कों पर भी हो रहा है करोड़ों का खर्च, घट रही है आमदनी...
जीरकपुरशहर की बेहतर डेवलपमेंट के लिए इस बार का बजट एमसी ने अभी तक तैयार नहीं किया है। विधानसभा चुनाव के नतीजे आने के बाद पंजाब में किसकी सरकार बनती है, इस पर रिजल्ट के बाद ही कुछ सोचा जाएगा। फिलहाल पिछले साल के बजट का रिवाइज बजट ही तैयार किया जा रहा है। जिसे सदन में पारित कर मंजूर किया जाएगा। रिवाइज बजट भी 11 मार्च के बाद ही बनेगा। हालांकि एमसी के अधिकारी इस काम में लगे हुए हैं।
हरसाल एक जैसा ही दिखता है डेवलपमेंट वर्क सूची में: जीरकपुरमें हर साल बजट में जिन कामों को करने के लिए पैसा रखा जाता है, वह है शहर की ब्यूटीफिकेशन और लेंड स्केपिंग। इस काम पर पिछले साल 50 लाख का बजट रखा गया था। हालांकि, इतने बड़े शहर के लिए यह राशि ज्यादा नहीं है, पर इससे जो भी काम हुआ वह लोगों को कहीं भी नजर नहीं आया है। शहर के सेंटर एरिया में सड़क की सुंदरता देखने वाले यहां के प्रशासन के काम को पसंद नहीं करते हैं। लैंडस्केपिंग तो दूर अगर रोजाना शहर काे साफ भी रखा जाता तो भी लोगों को लगता कि एमसी इस मामले में ठीक है। सफाई सिर्फ पार्षदों के घरों के सामने ही होती रही है। इसलिए इस साल शहर को सुंदर बनाने के लिए एमसी को कुछ करने की सख्त जरूरत है। ऐसी लोगों की मांग है।
हरसाल लग रहा इन कामों पर पैसा: बुनियादीसुविधाएं जैसे पानी की सप्लाई, सीवरेज सुविधा, स्ट्रीट लाईट, पार्कों की मेंटनेंस, सफाई और अन्य इन्फ्राॅस्ट्रक्चर पर हर साल पैसा लग रहा है। जबकि कमाई के लिए एमसी के पास जो जरिया है, वह है हाॅउस टैक्स, सीवरेज, पानी के बिल, नक्शा फीस अन्य तरह के माध्यम। इससे पहले 80 करोड़ तक शहर की डेवलपमेंट पर खर्च किए गए थे।
सबकी जरूरतों को समझकर बनाया जा रहा है रिवाइज बजट
^अभीएमसी का रिवाइज बजट तैयार किया जा रहा है। 11 मार्च के बाद ही इस पर तेजी से काम पूरा होगा। शहर की बुनियादी जरुरतों को ध्यान में रखकर ही बजट बनाया जाएगा। ताकि लोगों की जो भी परेशानियां हैं वह जल्द से जल्द दूर की जा सके। -वीरेंद्रजैन, कार्यकारी अधिकारी एमसी जीरकपुर
जीरकपुर में इस बार के बजट में लोग चाहते हैं कि स्ट्रे डॉग्स की संख्या कम करने के लिए बजट में कुछ प्रावधान रखा जाए। यहां लगातार इनकी संख्या हर साल बढ़ ही रही है।
जीरकपुर में स्ट्रीट लाइट्स के बिल और मेंटनेंस पर साल 2016-17 के बजट में एक करोड़ रुपए रखे गए थे, पर इसके बावजूद यहां कई स्ट्रीट लाइट्स शोपीस ही बनकर रह गई। अतिरिक्त स्ट्रीट लाइट्स भी लगाई जानी थी, पर उन पर भी काम कम ही हुआ। लोगों की शिकायत यह भी रही है कि गर्मियों में तो यहां अधिकतर लाइट्स बंद ही होती हैं। इस कारण लोगों को रात में आवाजाही में बहुत ज्यादा परेशानी का सामना करना पड़ता है।
पिछले साल एमसी ने जीरकपुर शहर की सड़कों की हालत को सुधारने के लिए करीब 10 करोड़ रुपये खर्च किए थे। इसके बाद करीब 45 करोड़ राज्य सरकार से भी जीरकपुर एमसी की सड़कों के लिए दिए गए, पर अभी तक कई सड़कों की हालत ठीक ही नहीं हुई है। यहां कई सड़कों पर तो गड्ढे खत्म ही नहीं हो सके। एमसी की आमदनी लगातार हर साल घट रही है। इस बार भी कमाई के एमसी के पास कोई ठोस सोर्स नहीं है। साल 2016-17 के बजट में 58 करोड़ शहर पास किए गए। इससे पहले के वित्त वर्ष में 62 करोड़ खर्च किए गए थे। अब इस साल आमदनी के आधार पर बजट 55 करोड़ से भी कम जा सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva